Daily Trading Strategy(บ่าย) – บล.ธนชาต
Daily Trading Strategy(บ่าย) - บล.ธนชาต
14 ก.พ. 2560

SET ทดสอบแนวรับ 1,580 จุด กลุ่มธนาคารแข็งแกร่งกว่าตลาด…”ซื้อ” KCAR ดัชนี SET อยู่ที่ 1,582.98 จุด –2.26 จุด –0.14% ปริมาณซื้อขาย 22,756 ลบ.
แนวรับ : 1,580 / 1,576 แนวต้าน : 1,590
 สรุปทิศทางและแนวโน้มตลาด SET อ่อนแอกว่าที่คาด จากแรงกดดันของหุ้นขนาดใหญ่: อย่างไรก็ดี หาก SET ไม่หลุด 1,570 จุด เรายังคงมุมมองว่า momentum ของ SET ยังคงดีอยู่ และมองระยะสัปดห์ SET มีโอกาสกลับไปทดสอบ 1,594 จุด และ 1,620/1,650 จุด ตามผลของฤดูกาล ขณะที่รายกลุ่มอุตสาหกรรม กลุ่มการเงิน/ธนาคาร กลุ่มค้าปลีก และกลุ่มท่องเที่ยว มีโอกาสสูง 75-80% ที่จะให้ผลตอบแทนเป็นบวกในเดือน ก.พ. แนะนำ “ซื้อ” KKP (ปันผลสูงที่สุดในกลุ่ม) TMB และ KTB (PE ต่ำสุดในกลุ่มที่ 7.9x และปันผล 4.7%) รวมถึงหุ้นขนาดเล็กอย่าง KCAR ที่มีอัตราเติบโตของกำไรที่สูง และราคายังคง laggard อยู่ แนะนำ “ซื้อ” KCAR…เป้าหมายพื้นฐานที่ 17.2 บาท: มองกำไรผ่านจุดต่ำสุดไปแล้วตั้งแต่ปี 2015 โดย 1) บริษัทขยาย Fleet รถยนต์ใน 2016 เพิ่มจาก 7 พันคัน มาที่ 7.9 พันคัน จากสัญญาเช่ารถขนาดใหญ่ 2) ราคารถยนต์มือสองผ่านจุดต่ำสุดไปแล้ว (อิงจากรายการขาดทุนการขายรถยึดของ KKP ที่ลดลง) 3) การลงทุนซื้อรถในปีที่แล้ว จะได้สิทธิหักค่าเสื่อม 2 เท่า คาดบริษัทจะประหยัดภาษีลงปีละ 30 ล้านบาท จะรับรู้เต็มปีในปี 2017 4) งบกำไรรายไตรมาสฟื้นตัวดีขึ้นต่อเนื่อง เราคาดว่าจะฟื้นตัวต่ออีก 2-3 ไตรมาส มองกำไรทั้งปี 2016 จะเติบโต 50% ที่ 300 ล้านบาท และปี 2017 จะเติบโตต่ออีก 20% มาที่ 360 ล้านบาท 5) ทางเทคนิค เพิ่งทะลุแนวต้าน 12.80 บาทขึ้นมา มี upside ระยะกลางที่ 15.5 บาท
 หุ้นที่น่าสนใจทางเทคนิค KCAR “ซื้อ” ราคาหุ้นดีดตัวทะลุกรอบสามเหลี่ยม Ascending พร้อมปริมาณการซื้อขายหนาแน่นสูงกว่าปกติ สอดคล้องกับเครื่องมือ ADX และ MACD ชี้ขึ้นสนับสนุนแนวโน้ม เป็นจังหวะซื้อเก็งกำไร มีแนวต้านแรกที่ 13.80 บาท และถัดไปที่ 14.60 บาท ขณะที่กราฟรายสัปดาห์มีเป้าหมายระยะกลางตามกรอบที่บริเวณ 15 บาท COMAN “ซื้อ” ราคาหุ้นดีดฟื้นตัวขึ้นทะลุ Downtrend Line ของกรอบสามเหลี่ยม พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ DI+ ชี้ขึ้น เป็นจังหวะซื้อเก็งกำไร มีแนวต้านแรกที่ 11.50 บาท และถัดไปตามกรอบที่ 12.00 บาท
Most Active แนวรับ แนวต้าน AOT 39.50 40.50 39.00 41.00 PTT 390 394 386 396 BANPU 19.20 19.60 19.00 19.80 ADVANC 169.00 171.00 168.00 172.50 PTTEP 91.75 92.75 90.50 93.50
Futures  แนวรับ แนวต้าน SET50 985 993 982 997 Gold 20400 20500 20370 20550